Public procurement notice: Voluntary Ex Ante Transparency Notice
Published: 2025-02-03
Buyer: Pääkaupunkiseudun Kaupunkiliikenne Oy
Country: FI
Region: FI1B1
Contract type: Services
Procedure: Other single
CPV classification: 35100000: Emergency and security equipment | 50610000 | 50700000
Estimated value: 3500000 EUR
Award criteria: price

Technical requirements: Paloilmoitinjärjestelmien huollon ja ylläpidon sekä linjalämpöilmaisinjärjestelmien päivityksen suorahankinta tehdään Kaupunkiliikenteen, HKL:n ja Länsimetron (Tilaajat) ja Siemens Osakeyhtiö (Palveluntuottaja) välillä siten, että hankinta koostuu vuosihuollosta ja investoinneista. Hankinnan ennakoitu arvonlisäveroton kokonaisarvo on vuosihuollon ja investointien osalta yhteensä noin 875.000,00 euroa vuodessa. Sopimus on määräaikainen 1.1.2025 – 31.12.2027 ja jatkuu sen jälkeen toistaiseksi voimassa olevana. Hankinnan kohteena on Tilaajien omistamien ja hallinnoimien kiinteistöjen sekä infran paloilmoitinkokonaisuuden elinkaarenhallinta, huolto, ylläpito, ohjelmointi, kehittäminen ja päivittäminen. Paloilmoitinjärjestelmä muodostaa saumattoman kokonaisuuden, niin operatiivisesti, kuin myös palonilmaisun ja erilaisten ohjaus- ja tiedonsiirtorajapintojen kautta. Tilaajien hallinnoimien kiinteistöjen paloilmoitinjärjestelmä on määritetty kriittiseksi vasteajalliseksi turvallisuusjärjestelmäksi. Viankorjauksen varmistaminen vasteaikojen puitteissa edellyttää huoltosopimusta sellaisen palveluntuottajan kanssa, jolla on kokonaisvastuu paloilmoitinjärjestelmän toimivuudesta ja joka voi tarjota Tilaajien kiinteistöissä käytössä olevan paloilmoitinjärjestelmän kaikkiin huolto- ja viankorjaus- sekä vianselvitystehtäviin järjestelmätoimittajan kouluttaman huoltohenkilöstön viranomaisten määräämän vasteajan puitteissa. Järjestelmärajapinnat metroradan sähkönsyöttöön ja asemien pelastusturvallisuutta ylläpitäviin järjestelmiin edellyttävät huoltopalvelun toimittajalta erityistä perehtyneisyyttä. Lisäksi koska paloilmoitinjärjestelmä muodostaa edellä todetusti yhden saumattoman kokonaisuuden, koko järjestelmän ylläpidon on oltava yhden ja saman Palveluntuottajan vastuulla.

Suorahankinta tehdään vesi- ja energiahuollon, liikenteen ja postipalvelujen alalla toimivien yksiköiden hankinnoista ja käyttöoikeussopimuksista annetun lain (erityisalojen hankintalaki, 1398/2016) 43 §:n 2 momentin 2 kohdan perusteella. Kyseessä olevan kohdan mukaan hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.

Hankinnassa tehtiin markkinakartoitus 4.3.2024, jossa pyydettiin Toimittajaa määrittämään, pystyykö se ylläpitämään nykyistä paloilmoitinjärjestelmää vai edellyttääkö sen palvelu järjestelmän korvaamista. Pyydettiin selvitystä toimittajan kykyyn hallita järjestelmän ylläpito, henkilöstön koulutus sekä ohjelmointityön ja päivitysten toteutus. Keskeisenä kysymyksenä oli myös, miten toimittaja varmistaa tarvittavat admin-oikeudet nykyjärjestelmään. Fibro-laser-järjestelmän osalta tiedusteltiin toimittajan osaaminen datan seurannassa ja analysoinnissa. Lisäksi kysyttiin, onko toimittajalla kokemusta kriittisten kiinteistöjen palo- ja pelastusturvallisuuden yhteiskäyttökokeista sekä mikä on mahdollinen vasteaika korjaustoimenpiteiden aloittamiseen. Markkinakartoitukseen ilmoittautui kolme (3) toimittajaa. Yksi toimittaja vetäytyi markkinakartoituksesta ennen kahdenkeskistä tapaamista. Toinen toimittaja ilmoitti, että kukaan muu kuin nykyisen järjestelmän toimittanut ei voi tarjota nykyisen järjestelmän ylläpitoa, vaan ylläpidon järjestäminen jonkun muun toimesta edellyttäisi, että nykyinen järjestelmä puretaan ja rakennetaan kokonaan uudestaan. Järjestelmä kokonaisuudessaan ei ole vielä elinkaarensa päässä, joten uuden järjestelmän kustannukset kasvaisivat kohtuuttomiksi ja liikennöintiturvallisuutta niin metrossa kuin myös asemilla ei voida täysin taata muutostöiden aikana. Siemens on teknisesti ainoa toimittaja, joka kykenee hoitamaan paloilmoitinlaitteistojen huoltoa ja kunnossapitoa koskevien määräysten mukaisesti huoltotyön suorittamisen laitevalmistajan ohjeiden mukaisesti.

Sopimuksen voimassaolossa todetaan, että jos allekirjoitetusta sopimuksesta, sopimuksessa tarkoitetusta hankinnasta tai hankintaan johtaneesta menettelystä valitetaan markkinaoikeuteen tämän sopimuksen allekirjoittamisen jälkeen ja tuomioistuin määrää lainvoimaisella päätöksellä tehottomuusseuraamuksen tai sopimuskauden lyhennettäväksi, Tilaajalla on oikeus irtisanoa sopimus päättymään tuomioistuimen asettamassa aikataulussa, joka koskee tehottomuusseuraamuksen voimaantuloa tai lyhennetyn sopimuskauden päättymisajankohtaa.


Winner: Siemens Osakeyhtiö
Award value: 3500000